Turkiyada Anqaradan Ko‘nyaga yo‘l olgan tezyurar poyezd lokomotiv bilan to‘qnashib ketdi. Mamlakat Transport vazirligi xabariga ko‘ra, poyezdning ikkita vagoni relslardan chiqqan. Shuningdek, yer usti o‘tish joyi quladi. Foto: NTV So‘nggi ma’lumotlariga ko‘ra, Anqaradagi poyezd halokatida yetti kishi halok bo‘lgan, deb xabar qilmoqda NTV telekanali. Hayotdan ko‘z yumganlar orasida bir mashinist va olti nafar yo‘lovchi bor. Foto: NTV Foto: NTV Ta’kidlanishicha, 46 kishi jarohat olgan, ulardan uch nafari og‘ir ahvolda ekani aytiladi. Mamlakat prokuraturasi ushbu hodisa yuzasidan surishtiruv ishlarini boshladi.